# Alexandre V de Macedònia

### De Viquipèdia

Alexandre V fou el tercer fill de Cassandre (rei de Macedònia) i de Tessalònica (germana d'Alexandre el gran).

Cassandre va morir el maig del 297 aC i el va succeir el seu fill gran Filip IV de Macedònia, que només el va sobreviure tres mesos i va morir l'agost del mateix any. Els dos fills menors, Antípater I i Alexandre V foren proclamats reis sota tutela de la seva mare Tessàlonica, que va repartir el país entre els dos germans i va asignar l'occident a Alexandre i l'orient a Antípater. El 295 aC Antípater va arribar a la majoria d'edat i va reclamar tot el regne a la seva mare, que li va negar. Antípater la va fer matar, i llavors va atacar els dominis occidentals d'Alexandre.

Alexandre va cridar en el seu ajut a Pirros d'Epir i a Demetri Poliorcetes. Al primer li va cedir la terra costera de Macedònia i les províncies d'Ambràcia, Acarnània i Amfilòquia. Pirros va envair el país i va forçar a Antípater a retirar-se i negociar un acord de pau que havia d'incloure les cessions a Pirros. Antípater va demanar ajut al seu sogre Lisímac de Tràcia, ajut que no va arribar doncs el sogre estava ocupat combatent als bàrbars al Danubi, i finalment la pau es va imposar. Demetri Poliorcetes, ocupat a Atenes, va arribar (294 aC) quant ja Pirros s’havia retirat de Macedònia i s’havia produït l'acord entre els germans.

Alexandre va rebre a Demetri amb cordialitat forçada però li va dir que ja no necesitava els seus serveis. Aixó va molestar a Demetri (que volia ocupar el regne en benefici propi) però ho va disimular. Alexandre va planejar eliminar a Demetri en un banquet, però no va reeixir per les precaucions de Poliorcetes. L’endemà Demetri va sortir del país i Alexandre va decidir esperar-lo a Tessàlia. A Larissa, mentre Alexandre dinava, es va descuidar i es va quedar sense guàrdies i uns soldats enviats per Demetri el van assassinar junt amb alguns amics (un d'ells havia comunicat al rei que Demetri era només a un dia de camí). Els soldats que eren a Dio van proclamar rei de Macedònia a Demetri i el poble li va fer costat.

Obtingut de "http://ca.wikipedia.org../../../a/l/e/Alexandre_V_de_Maced%C3%B2nia_aa28.html"

Categoria: Reis de Macedònia

##### Views

- Article
- Discussió
- Revisió actual

##### Cerca

##### En altres llengües

- English
- Suomi
- Français
- 中文